**Приложение № 1**

към чл. 16 от Наредбата за обхвата и методологията за извършване на оценка на въздействието

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерство на земеделието, храните и горите** | **Нормативен акт: Проект на Постановление на Министерския съвет за приемане на Наредба за условията и реда за разходване на средствата за покриване на разходите, свързани с епизоотичните рискове** |
| **За включване в законодателната/**  **оперативната програма на Министерския съвет за периода: 01.01.2020 г. – 30.06.2020 г.** | **Дата: 14.02.2020 г.** |
| **Контакт за въпроси:**  **Анастасия Гергьовска** | **Телефон: 02/985 11 401** |
| 1. **Дефиниране на проблема:**   ***1.1. Кратко опишете проблема и причините за неговото възникване. Посочете аргументите, които обосновават нормативната промяна.***  Географското разположение на Република България създава условия и високо ниво на риск от проникване на територията на страната на особено опасни заразни заболявания по животните, които съгласно чл. 47, ал.1 от Закона за ветеринарномедицинската дейност са включени в заповед на министъра на земеделието, храните и горите. При определяне на заболяванията са взети предвид действащите национални и европейски нормативни актове, изискванията на Световната организация по здравеопазване на животните (OIE) и Световната здравна организация, оценката на значимостта на заразните болести, включително зоонозите за ЕС и България, съгласно документ на Европейската комисия за степенуване значимостта на заразните болести.  Една от мерките за ограничаване и ликвидиране на тези опасни, заразни заболявания е унищожаването на заразените и контактни животни, за което Законът за ветеринарномедицинската дейност предвижда обезщетяване на собствениците, претърпели загуби в резултат на възникването им.  Проект на постановление на Министерския съвет за приемане на Наредба за условията и реда за разходване на средствата за покриване на разходите, свързани с епизоотичните рискове и за отмяна на действащата Наредба приета с ПМС № 181 от 2006 г. (обн., ДВ, бр. 62 от 2006 г.), цели да въведе еднакви принципи при определяне размера на обезщетенията на собствениците на принудително убити, унищожени животни или животни, умрели след датата на обявяване от Българската агенция по безопасност на храните на съмнение за възникване на болест по чл. 47, ал. 1 от Закона за ветеринарномедицинската дейност с цел ликвидиране на особено опасно заболяване. Проектът е в съответствие със Закона за изменение и допълнение на Закона за ветеринарномедицинската дейност, обн. ДВ. бр. 13 от 14.02.2020 год.  Проектът на ЗИД на ЗВД въвежда налагането на коефициент на редукция върху размера на обезщетението, като условията за определянето му трябва да бъда определени в подзаконовия нормативен акт. Въвеждат се максимални стойности, които не трябва да бъдат надвишавани при определяне на размера на обезщетенията, като е необходимо конкретните стойности по видове животни да бъдат посочени в наредбата.  Съществуват пропуски и несъответствия в редица разпоредби от действащата наредба, което не само затруднява работата по обезщетяване на собствениците на умрели и принудително убити животни при епизоотични рискове, но така също води до противоречива практика в процеса на прилагане.  Необходимо е разпоредбите в нормативните актове да бъдат синхронизирани.  ***1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).***  Проектът на Закон за изменение и допълнение на Закона за ветеринарномедицинската дейност (№ 002-01-6, внесен в Народното събрание от Министерския съвет на 20 януари 2020 г.) предвижда промяна в нормата на чл. 144.  Необходимо е да се въведе единен подход при определяне на начина за изчисляване размера на обезщетенията, съобразен с действащото законодателство. Проектът на Закон за ветеринарномедицинската дейност предвижда размера на обезщетението да се определя *„*по цени на производител за живо тегло за конкретният вид и категория животни, предоставени от Националния статистически институт за тримесечието, което предхожда възникването на болестта*“.* Към настоящият момент съгласно действащата наредба размера се определя *„по средна пазарна цена по вид животни за килограм живо тегло за съответната област, определена от Националния статистически институт за месеца, който предхожда възникването на болестта“*. Националният статистически институт (НСИ) не събира данни за всички произведени в Република България селскостопански животни и продукти, а само за тези със значителен дял в селскостопанското производство. Изследването на цените на производител се извършва и публикува тримесечно, поради което в повечето случаи подаваната информация не се отнася за месеца, който предхожда възникването на болестта, каквото е изискването на Закона за ветеринарномедицинската дейност (ЗВД). Тези обстоятелства затрудняват до голяма степен органите на Българската агенция по безопасност на храните (БАБХ) при изпълнение на задължението за определяне размера на обезщетението.  С цел прилагане на принципа на споделената отговорност между собствениците или ползвателите на животновъдните обекти и компетентните органи по отношение на опазване здравето на животните с проектът се регламентира изискване, че при определяне на размера на обезщетението може да бъде наложен коефициент на редукция. Условията и реда за определянето му ще са определени в наредбата. Въвежда се и максимален размер при определяне на обезщетенията.  В съответствие с Указания на Европейската Комисия към държавите–членки (SANCO/11385/2014 Rev6) публикувани на сайта на Комисията, за изплащане на компенсации при прилагане на спешни ветеринарни мерки, допустими за компенсация са само животни умрели след датата на съмнение за възникване на заболяване в съответният животновъден обект, а не всички умрели животни, диагностицирани от определените болести. Същият подход е заложен и в проекта на Закон за изменение и допълнение на Закона за ветеринарномедицинската дейност, следователно е необходимо да бъде приложен и в проекта на Наредбата.  Предвид същността на гореизложените проблеми и големият обем изменения и допълнения, които се предвиждат се налага изготвяне на проект на Постановление на Министерския съвет за отмяна на действащата към момента Наредба и за приемане на нова Наредба за условията и реда за разходване на средствата за покриване на разходите, свързани с епизоотичните рискове, която да бъде изцяло съобразена с разпоредбите предвидени в проекта на Закон за изменение и допълнение на Закона за ветеринарномедицинската дейност.  Действащата Наредба не кореспондира с разпоредбите на Закона за ветеринарномедицинската дейност по отношение на определяне на размера на обезщетенията, липсват разпоредби относно реда и условията за налагане на коефициент на редукция при определяне на размера на обезщетенията, както и максимални стойности при определянето му. При непредприемане на действия за промяна на подзаконовият нормативен акт той ще бъде неприложим. През последните години страната ни претърпя сериозни икономически загуби от проникването на заболявания като син език по преживните животни, високопатогенна инфлуенца по птиците, заразен нодуларен дерматит, африканска чума по свинете и др.  На територията на страната през 2016 г. засегнати от заболявания подлежащи на обезщетения са 475 обекта с общо 185 333 броя животни, от които 148 обекта са възстановили дейността си след изплатено обезщетение. Изплатени са средства в размер на 2 789 432 лева.  През 2017 г. засегнати от заболявания подлежащи на обезщетение са 457 обекта с общо 899 041 броя животни. От тях 435 са възстановили дейността си след изплатено обезщетение. Общият размер на изплатените обезщетения е 12 182 782 лева.  През 2018 г. засегнати от заболявания подлежащи на обезщетение са 107 обекта. На собствениците и ползвателите им са изплатени обезщетения за унищожаването на 320 671 броя животни, в размер на 9 800 240 лева. От засегнатите обекти 56 са възстановили дейността си.  През 2019 г. засегнати от заболявания подлежащи на обезщетение са 64 обекта. Изплатени са обезщетения за 449 467 броя животни, в размер на 42 433 652 лева. От засегнатите обекти 34 са възстановили дейността си след изплащане на обезщетение.  Проблемите не могат да се решат в рамките на съществуващото законодателство чрез промяна в организацията на работа и/или чрез въвеждане на нови технологични възможности.  **1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?**  Не е извършвана последваща оценка на нормативния акт. | |
| **2. Цели:**  Основни цели на проекта на ПМС за приемане на Наредба за условията и реда за разходване на средствата за покриване на разходите, свързани с епизоотичните рискове и за отмяната на действащата Наредба приета с ПМС № 181 от 2006 г. са:   1. Осигуряване на съответствие между законопроекта и подзаконовия нормативен акт; 2. Съобразяване с Указанията на Европейската Комисия към държавите–членки (SANCO/11385/2014 Rev6), публикувани на сайта на Комисията, за изплащане на компенсации при прилагане на спешни ветеринарни мерки, съгласно които допустими за компенсация са само животни умрели след датата на съмнение за възникване на заболяване в съответният животновъден обект, а не всички умрели животни, диагностицирани от определените болести; 3. Прецизиране на нормативната уредба за условията и реда за разходване на средствата за обезщетяване на собствениците на принудително убити, унищожени животни или животни, умрели след датата на обявяване от Българската агенция по безопасност на храните на съмнение за възникване на болест по чл. 47, ал. 1 от Закона за ветеринарномедицинската дейност при епизоотични рискове, чрез създаване на ясни и лесно приложими правила; 4. По-добра организация и ефективност, чрез определяне на размера на обезщетенията, чрез създаване на единен подход по отношение реда и начина за определяне на цените за изплащане на обезщетения за принудително убити, унищожени животни или животни, умрели след датата на обявяване от Българската агенция по безопасност на храните на съмнение за възникване на болест по чл. 47, ал. 1 от Закона за ветеринарномедицинската дейност ; 5. Ефективно разходване на бюджетните средства, предвидени за обезщетяване; 6. Въвеждане на принципа на споделената отговорност от страна на собствениците или ползвателите на животновъдни обекти, чрез определяне на коефициент на редукция върху размера на обезщетенията, при неспазване на ветеринарномедицинските изисквания от тяхна страна. 7. Определяне на максимален размер на обезщетението.   *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3. Идентифициране на заинтересованите страни:**  ***Заинтересовани страни:***   * Министерство на земеделието, храните и горите; * Българска агенция по безопасност на храните; * Областни дирекции по безопасност на храните – 28 броя; * Собственици на животновъдни обекти:   - Собственици/ползватели на  45 755 бр. животновъдни обекти (ЖО) за отглеждане на едри преживни животни (ЕПЖ);  - Собственици/ползватели на 8 481 ЖО за отглеждане на еднокопитни животни (ЕКЖ)  - Собственици/ползватели на 52 932 ЖО за отглеждане на дребни преживни животни;  - Собственици/ползватели на 1 459 ЖО за отглеждане на свине;  - Собственици/ползватели на 816 броя ЖО за отглеждане на птици,  които могат да бъдат засегнати от заболявания по чл. 47, ал. 1 ЗВД.   * Изпълнителна агенция по селекция и репродукция в животновъдството и регионалните ѝ звена; * Национален статистически институт; * Камара на независимите оценители в България;   **Потенциално засегнати страни:**   * Съюз на производителите на комбинирани фуражи; * Сдружение на производители и търговци на ветеринарномедицински продукти; * Асоциация на животновъдите в Странджа; * Асоциация на земеделските производители в България; * Българска асоциация на фермерите; * Национална асоциация на младите фермери в България; * Национално обединение на младите фермери в България; * Браншови и развъдни организации; * Коневъдство – 4 организации, осъществяващи развъдна дейност; * Говедовъдство и Биволовъдство – 22 браншови организации и 13 организации, осъществяващи развъдна дейност; * Овцевъдство и Козевъдство – 2 браншови организации и 21 организации, осъществяващи развъдна дейност; * Свиневъдство – 3 браншови организация, извършваща развъдна дейност и още 2 организации, осъществяващи само развъдна дейност; * Птицевъдство и зайцевъдство – 3 браншови организации и 2 организации, осъществяващи развъдна дейност; * Пчеларство – 14 браншови организации и 2 организации, осъществяващи развъдна дейност. * Преработвателни организации – 5 организации: * Съюз по хранителната промишленост; * Асоциация на месопреработвателите в България; * Асоциация на млекопреработвателите в България; * Национална асоциация на млекопреработвателите; * Асоциация на производителите на рибни продукти – Бг Фиш.   *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  **0 Вариант „Без действие”**  Запазват се действащите разпоредби в Наредбата за условията и реда за разходване на средствата за покриване на разходите, свързани с епизоотичните рискове, което ще доведе до:   * несъответствия между разпоредбите на ЗИД на Закона за ветеринарномедицинската дейност, относно реда и условията за определяне на размера на обезщетенията; * липса на ред и условия за налагане на коефициент на редукция при определяне на размера на обезщетенията и невъзможност да бъде въведен принципът на споделената отговорност от страна на собствениците или ползвателите на животновъдни обекти; * липса на единен подход по отношение реда и начина за определяне на цените за изплащане на обезщетения за принудително убити, унищожени животни или животни, умрели след датата на обявяване от Българската агенция по безопасност на храните на съмнение за възникване на болест по чл. 47, ал. 1 от Закона за ветеринарномедицинската дейност; * липса на максимални стойности при определяне на размера на обезщетенията, съгласно данните предоставени от Националния статистически институт или независим оценител; * неефективно разходване на бюджетните средства, предвидени за обезщетяване.   Действащата Наредба за условията и реда за разходване на средствата за покриване на разходите, свързани с епизоотичните рискове е приета с Постановление № 181 на Министерския съвет от 21.07.2006 г. изменяна е през 2007г. и през 2017г. Голяма част от разпоредбите се припокриват с разпоредбите на Закона за ветеринарномедицинската дейност, а част от тях излизат извън обхвата на закона. Същевременно с това част от разпоредбите на действащата наредба са загубили актуалност и следва да отпаднат при създаването на нова наредба.  Непълнотата в процедура за съгласуване на актове за обезщетение за унищожени животни, зародишни продукти, суровини и храни от животински произход, фуражни суровини, фуражни добавки, премикси, комбинирани и медикаментозни фуражи и инвентар създава риск от непълнота на документацията, въз основа на която да се изплаща обезщетение. Липсата на дефиниции на някои от използваните понятия прави част от текстовете неясни и създава затруднения на компетентния орган при прилагане на законодателството.  Вариант 0 не е предпочитан, поради факта, че с приемането му няма да бъдат постигнати заложените цели.  **1 Вариант** „**Приемане на проект на** **Постановление на Министерския съвет за приемане на Наредба за условията и реда за разходване на средствата за покриване на разходите, свързани с епизоотичните рискове“**  С приемането на проекта на постановление на Министерския съвет за приемане на Наредба за условията и реда за разходване на средствата за покриване на разходите, свързани с епизоотичните рискове и за отмяна на действащата Наредба приета с ПМС № 181 от 21.07.2006 г., ще се постигне съответствие между законопроекта и подзаконовия нормативен акт.  Ще се приложи принципът на споделената отговорност от страна на собствениците или ползвателите на животновъдни обекти, чрез въвеждане на коефициент на редукция върху размера на обезщетенията. В проектът са определени конкретните случаите, при които ще се налага коефициент на редукция върху размера на обезщетенията, както и реда и условията за налагането му. На собствениците или ползвателите на обекти, които не са изпълнили определени законово установени задължения ще се налага коефициент на редукция в зависимост от тежестта на нарушението. Изпълнението на всички законоустановени задължения на собствениците ще гарантира високи стандарти при отглеждането на животните и ще осигури здравния статус на отглежданите животни и съответно на продуктите добити от тях.  Ще се въведе максимален размер на обезщетенията.  С цел оперативност се предвижда образците на протоколи за убиване на животни, за унищожаване на суровини, храни и инвентар, както и образецът на акт за обезщетение да се утвърждават със Заповед на изпълнителният директор на Българската агенция по безопасност на храните и следователно да отпаднат като приложение от наредбата.  Не се предвижда промяна в заявлението и документите към него, които собствениците и ползвателите на обекти е необходимо да представят пред директора на Областната дирекция по безопасност на храните за издаване на акт за обезщетение.  Съгласно Закона за ветеринарномедицинската дейност в срок до три работни дни собственик на животни и обекти по чл. 141 подава заявление до директора на Областната дирекция по безопасност на храните, към което прилага документ ако суровините са насочени за преработване, ветеринарномедицински паспорт за едри преживни и еднокопитни животни и потвърдителен документ ако животните се предават в обект за обезвреждане.  Предложените промени не засягат съществуващи режими и услуги. При определяне на размерът на обезщетенията ще се използва подходът регламентиран в Закона за ветеринарномедицинската дейност и разходването на средствата ще се извършва по законосъобразен начин, като при определяне на размера на обезщетенията ще се използват цени на производител за живо тегло за конкретния вид и категория животни, предоставени от Националния статистически институт за тримесечието, което предхожда възникването на болестта.  Всички предложени промени са съгласно измененията в Закона за ветеринарномедицинската дейност и не налагат изменения в други нормативни актове.  Проектът на наредба не оказва въздействие по отношение на конкуренцията, правото на собственост, иновациите и изследванията, разходите, защитата на потребителите, специфичните региони или сектори и макроикономическата среда.  По отношение на социалните въздействия проектът на Постановление не влияе върху демографското развитие, заетостта и пазара на труда, качеството на работа, правото на личен живот, достъпа до правосъдие, добра администрация и до управлението. Не оказва въздействие върху общественото здраве и културата.  Проектът на Постановление няма въздействие по отношение на климата и климатичните промени, транспорта и използването на енергия, биоразнообразието, чистотата на атмосферния въздух, качеството на водите и почвата, възобновяемите и невъзобновяемите ресурси, генерирането и рециклирането на отпадъците.  ***Сравнение на Вариант 0 и Вариант 1 по отношение постигане на заложените цели***   |  |  |  | | --- | --- | --- | |  | **Вариант**  ***„Без действие“*** | **Вариант 1**  ***„Приемане на проект на Постановление на Министерския съвет за приемане на Наредба за условията и реда за разходване на средствата за покриване на разходите, свързани с епизоотичните рискове“*** | | ***Ефективност*** |  |  | | Цел 1: Осигуряване на съответствие между законопроекта и подзаконовия нормативен акт; | **-** | **+** | | Цел 2: Съобразяване с Указанията на Европейската Комисия към държавите–членки (SANCO/11385/2014 Rev6), публикувани на сайта на Комисията, за изплащане на компенсации при прилагане на спешни ветеринарни мерки, съгласно които допустими за компенсация са само животни умрели след датата на съмнение за възникване на заболяване в съответният животновъден обект, а не всички умрели животни, диагностицирани от определените болести; | **-** | **+** | | Цел 3: Прецизиране на нормативната уредба за условията и реда за разходване на средствата за обезщетяване на собствениците на принудително убити, унищожени животни или животни, умрели след датата на обявяване от Българската агенция по безопасност на храните на съмнение за възникване на болест по чл. 47, ал. 1 от Закона за ветеринарномедицинската дейност принудително убити животни при епизоотични рискове, чрез създаване на ясни и лесно приложими правила; | **-** | **+** | | Цел 4: По-добра организация и ефективност, чрез определяне на размера на обезщетенията, чрез създаване на единен подход по отношение реда и начина за определяне на цените за изплащане на обезщетения за принудително убити, унищожени животни или животни, умрели след датата на обявяване от Българската агенция по безопасност на храните на съмнение за възникване на болест по чл. 47, ал. 1 от Закона за ветеринарномедицинската дейност принудително убити животни; | **-** | **+** | | Цел 5: Ефективно разходване на бюджетните средства, предвидени за обезщетяване; | **-** | **+** | | Цел 6: Въвеждане на принципа на споделената отговорност от страна на собствениците или ползвателите на животновъдни обекти, чрез определяне на коефициент на редукция върху размера на обезщетенията, при неспазване на ветеринарномедицинските изисквания от тяхна страна; | **-** | **+** | | Цел 7: Определяне на максимален размер на обезщетението. | **-** | **+** | | ***Ефикасност*** | **-** | **+** | | ***Съгласуваност*** | Не.  Значителен компромис | Пълна |   Сравнението по критериите ефективност, ефикасност и съгласуваност със стратегическите документи показва, че при прилагане на Вариант 1 ще бъдат постигнати заложените цели, поради което Вариант 1 е препоръчваният вариант.  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| **5. Негативни въздействия:**  **0 Вариант „Без действие“**  Подзаконовият нормативен акт няма да съответства на проекта на Закон за изменение и допълнение на Закона за ветеринарномедицинската дейност.  Вероятно негативно въздействие върху държавния бюджет и неефективно разходване на бюджетните средства, поради липсата на регламентирани правила за налагане на коефициент на редукция върху размера на обезщетенията, както и липса на определени максимални стойности на обезщетенията. В този случай дори на собствениците и ползвателите на животновъдни обекти, които не са спазили всички изисквания съгласно законодателството ще трябва да се изплати обезщетение в пълен размер.  Затруднения от страна на компетентният орган при прилагане на Глава шеста, Раздел III от Закона за ветеринарномедицинската дейност.  Необходимите средства за покриване на разходите за обезщетяване на собствениците на принудително убити, унищожени животни или животни, умрели след датата на обявяване от Българската агенция по безопасност на храните на съмнение за възникване на болест по чл. 47, ал. 1 от Закона за ветеринарномедицинската дейност не могат да бъдат прогнозирани с точност, поради непредвидимостта на заразните заболявания и степента на икономическите загуби при ликвидирането им.  **1 Вариант „Проект на Постановление на Министерския съвет за приемане на Наредба за условията и реда за разходване на средствата за покриване на разходите, свързани с епизоотичните рискове“**  Вероятно негативно въздействие върху собствениците или ползвателите на животновъдни обекти, които не са спазили определени ветеринарномедицински изисквания в резултат, на което размерът на обезщетението ще бъде намален със съответният коефициент на редукция в зависимост от тежестта на нарушението.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **0 Вариант „Без действие”**  Вероятно положително въздействие върху собствениците и ползвателите на животновъдни обекти, които не са спазили всички законови изисквания, но въпреки това ще получат пълен размер на обезщетение, което е предпоставка за системно неизпълнение на законовите задължения.  **1 Вариант „Приемане на Постановление на Министерския съвет за приемане на Наредба за условията и реда за разходване на средствата за покриване на разходите, свързани с епизоотичните рискове и за отмяната на действащата Наредба приета с ПМС № 181 от 21.07.2006 г.“.**  Ще се определят случаите, реда и условията за налагане на коефициент на редукция върху размера на обезщетенията, за да се въведе принципа на споделената отговорност по отношение на опазване здравето на животните, с което се цели гарантиране здравето на животните и безопасността на продуктите добити от тях.  С приемането на нова Наредба за условията и реда за разходване на средствата за покриване на разходите, свързани с епизоотичните рискове се цели осигуряване на съответствие между законопроекта и подзаконовия нормативен акт, съобразяване с Указанията на Европейската комисия към държавите членки (SANCO/11385/2014 Rev6), публикувани на сайта на Комисията, за изплащане на компенсации при прилагане на спешни ветеринарни мерки, допустими за компенсация са само животни, умрели след датата на съмнение за възникване на заболяване в съответният животновъден обект, а не всички умрели животни, диагностицирани от определените болести.  Създаване на единен подход по отношение реда и начина за определяне на цените за изплащане на обезщетения за принудително убити, унищожени животни и животни, умрели след датата на обявяване от Българската агенция по безопасност на храните на съмнение за възникване на болест по чл. 47, ал. 1 от Закона за ветеринарномедицинската дейност. Собствениците или ползвателите на животновъдни обекти своевременно да уведомяват компетентният орган при възникване на съмнение за заболяване с което да се предотврати евентуалното му разпространение.  Ефективно разходване на бюджетните средства в случай на принудително убити, унищожени животни или животни, умрели след датата на обявяване от Българската агенция по безопасност на храните на съмнение за възникване на болест по чл. 47, ал. 1 от Закона за ветеринарномедицинската дейност при ликвидиране на опасно заразно заболяване и изплащане на обезщетение на собственика или ползвателя на животновъдния обект.  Ще се посочат максимални стойности за обезщетения, които ще се съобразени с Указания на Европейската комисия.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Има вероятност за възникване на съдебни спорове, тъй като е предвидено обезщетението да се определя на база „*цена на производител“*, която не включва разходите на собственика или ползвателя на животновъдния обект за доставка, транспорт, данъци (в т.ч. ДДС), субсидии (ако има такива) и други.  Всички мерки прилагани от Българската агенция по безопасност на храните по отношение здравеопазване на животните са насочени в посока превенция на заразните заболявания. Регламентираните в законодателството задължения на собствениците и ползвателите на животновъдни обекти са единствено с цел гарантиране здравния статус на отглежданите животни и недопускане възникването и разпространението на заразно заболяване.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☐Ще се намали  ☒Няма ефект  С приемане на наредбата административната тежест за физическите и юридическите лица ще се запази. Не се предвижда промяна в реда на подаване на заявлението от собственик или ползвател на животновъден обект до директор на Областната дирекция по безопасност на храните за съставяне на акт за обезщетение. Всички процедури, разходи, режими са съобразени с правилата за административно обслужване и не налагат необоснована административна тежест.  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими и не се засягат съществуващи режими и услуги. | |
| **9. Създават ли се нови регистри?**  Не | |
| **10. Как въздейства актът върху микро-, малките и средните предприятия (МСП)?**  Ефектите за МСП не са по-различни и по-значими от сега действащите, не се изискват разходи за такси и други административни или капиталови разходи.  ☐ Актът засяга пряко МСП  ☐ Актът не засяга МСП  ☒ Няма ефект  С приемане на наредбата административната тежест за физическите и юридическите лица ще се запази. Не се предвижда промяна в реда на подаване на заявлението от собственик или ползвател на животновъден обект до директор на Областната дирекция по безопасност на храните за съставяне на акт за обезщетение. Не се създават нови регистри и регулаторни режими, както и не се засягат съществуващи режими и услуги. Ефектите за МСП не са по-различни и по-значими от сега действащите, не се изискват разходи за такси и други административни или капиталови разходи. | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Проект на Постановление на Министерския съвет за приемане на Наредба за условията и реда за разходване на средствата за покриване на разходите, свързани с епизоотичните рискове ще бъде публикуван на интернет страницата на Министерство на земеделието, храните и горите и на Портала за обществени консултации за срок от 30 дни.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност: д-р Петя Петкова двм, директор на дирекция „Политики по агрохранителната верига”**  **Дата: 14.02.2020 г.**  **Подпис:** | |